CELEX: 32011R0087
Language: el
Date: 2011-02-02 00:00:00
Title: Κανονισμός (ΕΕ) αριθ. 87/2011 της Επιτροπής, της 2ας Φεβρουαρίου 2011 , σχετικά με τον ορισμό του εργαστηρίου αναφοράς της ΕΕ για την υγεία των μελισσών, με τον καθορισμό πρόσθετων αρμοδιοτήτων και καθηκόντων για το εργαστήριο αυτό και με την τροποποίηση του παραρτήματος VII του κανονισμού (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου

3.2.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 29/1
            
         ΚΑΝΟΝΙΣΜΌΣ (ΕΕ) αριθ. 87/2011 ΤΗΣ ΕΠΙΤΡΟΠΉΣ
   της 2ας Φεβρουαρίου 2011
   σχετικά με τον ορισμό του εργαστηρίου αναφοράς της ΕΕ για την υγεία των μελισσών, με τον καθορισμό πρόσθετων αρμοδιοτήτων και καθηκόντων για το εργαστήριο αυτό και με την τροποποίηση του παραρτήματος VII του κανονισμού (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τη διενέργεια επισήμων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων (1), και ιδίως το άρθρο 32 παράγραφοι 5 και 6,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 882/2004 καθορίζει τα γενικά καθήκοντα, τις αρμοδιότητες και τις απαιτήσεις των εργαστηρίων αναφοράς της ΕΕ για τα τρόφιμα και τις ζωοτροφές, καθώς και για την υγεία των ζώων. Τα εργαστήρια αναφοράς της ΕΕ για την υγεία των ζώων και για τα ζωντανά ζώα παρατίθενται στο μέρος II του παραρτήματος VII του εν λόγω κανονισμού.
            
         
               (2)
            
            
               Έπειτα από την ολοκλήρωση της διαδικασίας επιλογής, το εργαστήριο που επιλέχθηκε, η Agence Nationale de Sécurité Sanitaire de l'alimentation, de l'environnement et du travail (ANSES), με το ερευνητικό εργαστήριό της για τα νοσήματα των μελισσών, το εργαστήριο Sophia-Antipolis, στη Γαλλία, θα πρέπει να οριστεί ως το εργαστήριο αναφοράς της ΕΕ στον τομέα της υγείας των μελισσών, για πενταετή περίοδο, από 1ης Απριλίου 2011.
            
         
               (3)
            
            
               Εκτός από τις γενικές αρμοδιότητες και καθήκοντα που ορίζονται στο άρθρο 32 παράγραφος 2 του κανονισμού (ΕΚ) αριθ. 882/2004, ορισμένες ειδικές αρμοδιότητες και καθήκοντα που συνδέονται με τα χαρακτηριστικά των παραγόντων που μπορούν να προσβάλουν την υγεία των μελισσών θα πρέπει να εκτελούνται σε ενωσιακό επίπεδο, ώστε να εξασφαλίζεται μεγαλύτερος συντονισμός. Συνεπώς, οι πρόσθετες αυτές ειδικές αρμοδιότητες και καθήκοντα του εργαστηρίου αναφοράς της ΕΕ στον τομέα της υγείας των μελισσών θα πρέπει να οριστούν στον παρόντα κανονισμό.
            
         
               (4)
            
            
               Ως εκ τούτου, το μέρος II του παραρτήματος VII του κανονισμού (ΕΚ) αριθ. 882/2004 θα πρέπει να τροποποιηθεί ανάλογα.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Η Agence Nationale de Sécurité Sanitaire de l'alimentation, de l'environnement et du travail (ANSES), με το ερευνητικό εργαστήριό της για τα νοσήματα των μελισσών, το εργαστήριο Sophia-Antipolis, στη Γαλλία, θα πρέπει να οριστεί ως το εργαστήριο αναφοράς της ΕΕ στον τομέα της υγείας των μελισσών από την 1η Απριλίου 2011 έως την 31η Μαρτίου 2016.
   Ορισμένες αρμοδιότητες και καθήκοντα του εν λόγω εργαστηρίου ορίζονται στο παράρτημα του παρόντος κανονισμού.
   Άρθρο 2
   Στο μέρος ΙΙ του παραρτήματος VII του κανονισμού (ΕΚ) αριθ. 882/2004 προστίθεται το ακόλουθο σημείο 18:
   
      
                  «18.
               
               
                  Εργαστήριο αναφοράς της ΕΕ για την υγεία των μελισσών
                  
                              Agence Nationale de Sécurité Sanitaire de l'alimentation, de l'environnement et du travail
                           
                        
                              Sophia-Antipolis Laboratory
                           
                        
                              Les Templiers
                           
                        
                              105 route des Chappes
                           
                        
                              BP 111
                           
                        
                              06902 Sophia-Antipolis
                           
                        
                              France.».
                           
                        
            
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 2 Φεβρουαρίου 2011.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 165 της 30.4.2004, σ. 1.
   
      ΠΑΡΑΡΤΗΜΑ
      
         Ορισμένες αρμοδιότητες και καθήκοντα του εργαστηρίου αναφοράς της ΕΕ για την υγεία των μελισσών
      
      Εκτός από τις γενικές αρμοδιότητες και καθήκοντα των εργαστηρίων αναφοράς της ΕΕ στον τομέα της υγείας των ζώων σύμφωνα με το άρθρο 32 παράγραφος 2 του κανονισμού (ΕΚ) αριθ. 882/2004, το εργαστήριο αναφοράς της ΕΕ για την υγεία των μελισσών αναλαμβάνει τις αρμοδιότητες και τα καθήκοντα που ορίζονται ακολούθως:
      
                  1.
               
               
                  Συντονίζει, σε συνεννόηση με την Επιτροπή, τις μεθόδους διάγνωσης των σχετικών νοσημάτων των μελισσών που εφαρμόζονται στα κράτη μέλη, κατά περίπτωση, ιδίως:
                  
                              α)
                           
                           
                              προσδιορίζοντας, διατηρώντας και, ανάλογα με την περίπτωση, προμηθεύοντας στελέχη των παθογόνων παραγόντων για να διευκολυνθεί η υπηρεσία διάγνωσης στην Ένωση·
                           
                        
                              β)
                           
                           
                              προσδιορίζοντας και χαρακτηρίζοντας τους παθογόνους παράγοντες από πλευράς αντιγόνου και γονιδιώματος, όπου αυτό κρίνεται σκόπιμο και αναγκαίο, για παράδειγμα, για σκοπούς επιδημιολογικής παρακολούθησης ή επαλήθευσης διαγνώσεων·
                           
                        
                              γ)
                           
                           
                              προμηθεύοντας στα εθνικά εργαστήρια αναφοράς πρότυπους ορούς και άλλα αντιδραστήρια αναφοράς, για την τυποποίηση των δοκιμών και των αντιδραστηρίων που χρησιμοποιούνται σε κάθε κράτος μέλος, όπου απαιτούνται ορολογικές δοκιμές·
                           
                        
                              δ)
                           
                           
                              διοργανώνοντας κατά περιόδους σε ενωσιακό επίπεδο συγκριτικές δοκιμές των διαγνωστικών μεθόδων με τα εθνικά εργαστήρια αναφοράς για την παροχή πληροφοριών σχετικά με τις διαγνωστικές μεθόδους που χρησιμοποιούνται και τα αποτελέσματα των δοκιμών που πραγματοποιούνται στην Ένωση·
                           
                        
                              ε)
                           
                           
                              διατηρώντας την εμπειρογνωσία για τα ακάρεα Tropilaelaps και τον μικρό κάνθαρο των κυψελών (Aethina tumida) και άλλους παθογόνους παράγοντες που έχουν σημασία για τις μέλισσες, ώστε να μπορεί να γίνεται γρήγορα η διαφορική διάγνωση·
                           
                        
                              στ)
                           
                           
                              ταυτοποιώντας τους υπαίτιους παθογόνους παράγοντες, αν χρειάζεται σε στενή συνεργασία με τα περιφερειακά εργαστήρια αναφοράς που ορίζει ο Παγκόσμιος Οργανισμός Υγείας των Ζώων (OIE)·
                           
                        
                              ζ)
                           
                           
                              συγκεντρώνοντας και διατηρώντας ενημερωμένη σειρά παθογόνων παραγόντων και των στελεχών τους και, όταν και εφόσον υπάρχει, ενημερωμένη σειρά ειδικών ορών και άλλων αντιδραστηρίων κατά των παθογόνων παραγόντων που προκαλούν νοσήματα στις μέλισσες·
                           
                        
                              η)
                           
                           
                              αναλαμβάνοντας την καταγραφή των τεχνικών που χρησιμοποιούνται σήμερα στα διάφορα εργαστήρια·
                           
                        
                              θ)
                           
                           
                              προτείνοντας τυποποιημένες δοκιμές και διαδικασίες δοκιμών ή αντιδραστήρια αναφοράς για σκοπούς εσωτερικού ποιοτικού ελέγχου·
                           
                        
                              ι)
                           
                           
                              συμβουλεύοντας την Επιτροπή για επιστημονικά θέματα που αφορούν την υγεία των μελισσών.
                           
                        
            
                  2.
               
               
                  Το ενωσιακό εργαστήριο αναφοράς:
                  
                              α)
                           
                           
                              συμπράττει ενεργά στη διάγνωση των εστιών του σχετικού νοσήματος που εκδηλώνονται στα κράτη μέλη, λαμβάνοντας απομονώματα παθογόνων προς επιβεβαίωση της διάγνωσης, χαρακτηρισμό και επιζωοτικές μελέτες και ανακοινώνει χωρίς καθυστέρηση τα αποτελέσματα τυχόν ερευνών στην Επιτροπή, στα κράτη μέλη και στα οικεία εθνικά εργαστήρια αναφοράς·
                           
                        
                              β)
                           
                           
                              διευκολύνει την κατάρτιση ή την ανακατάρτιση των εμπειρογνωμόνων εργαστηριακής διάγνωσης με σκοπό την εναρμόνιση των διαγνωστικών μεθόδων σε όλη την Ένωση·
                           
                        
                              γ)
                           
                           
                              διοργανώνει εργαστήρια για τα εθνικά εργαστήρια αναφοράς, όπως συμφωνήθηκε στο πρόγραμμα εργασίας, συμπεριλαμβανομένης της κατάρτισης εμπειρογνωμόνων από τα κράτη μέλη και, κατά περίπτωση, από τρίτες χώρες σε νέες μεθοδολογίες ανάλυσης·
                           
                        
                              δ)
                           
                           
                              παρέχει τεχνική υποστήριξη στην Επιτροπή και, κατόπιν αιτήματός της, συμμετέχει σε διεθνείς διασκέψεις, οι οποίες αφορούν ειδικότερα την τυποποίηση των αναλυτικών μεθόδων και την εφαρμογή τους·
                           
                        
                              ε)
                           
                           
                              αναπτύσσει δραστηριότητες παρακολούθησης και συντονίζει, όποτε είναι δυνατό, δραστηριότητες που αποσκοπούν στη βελτίωση της υγειονομικής κατάστασης των μελισσών στην Ένωση, ειδικότερα:
                              
                                          i)
                                       
                                       
                                          διενεργώντας το ίδιο ελέγχους ή συνεργαζόμενο με τα εθνικά εργαστήρια αναφοράς που ασχολούνται με τη διενέργεια ελέγχων για την επικύρωση των δοκιμών·
                                       
                                    
                                          ii)
                                       
                                       
                                          παρέχοντας επιστημονικές και τεχνικές συμβουλές στην Επιτροπή και συλλέγοντας πληροφορίες και εκθέσεις που σχετίζονται με τις δραστηριότητες του ενωσιακού εργαστηρίου αναφοράς·
                                       
                                    
                                          iii)
                                       
                                       
                                          εφαρμόζοντας και συντονίζοντας μια έρευνα για το σύνδρομο κατάρρευσης του μελισσιού στην Ένωση με σκοπό τον καθορισμό του βασικού επιπέδου «φυσιολογικής» εποχικής θνησιμότητας των μελισσών·
                                       
                                    
                        
                              στ)
                           
                           
                              συνεργάζεται με τα οικεία αρμόδια εργαστήρια τρίτων χωρών στις οποίες τα νοσήματα αυτά είναι διαδεδομένα όσον αφορά τις μεθόδους διάγνωσης των νοσημάτων των μελισσών·
                           
                        
                              ζ)
                           
                           
                              συνεργάζεται με τα οικεία περιφερειακά εργαστήρια που έχει ορίσει ο ΟΙΕ για τα εξωτικά νοσήματα [ακάρεα Tropilaelaps, μικρός κάνθαρος των κυψελών (Aethina tumida) και κάθε άλλο νόσημα που είναι εξωτικό για την Ένωση]·
                           
                        
                              η)
                           
                           
                              αντιπαραβάλλει και προωθεί πληροφορίες στην Επιτροπή και στα εθνικά εργαστήρια αναφοράς που ασχολούνται με τα εξωτικά και ενδημικά νοσήματα ή παράσιτα που είναι πιθανό να εμφανιστούν και τα οποία θα μπορούσαν να προσβάλουν την Ένωση, όπως είναι, μεταξύ άλλων, το σύνδρομο κατάρρευσης του μελισσιού.
                           
                        
            
                  3.
               
               
                  Επίσης, το ενωσιακό εργαστήριο αναφοράς:
                  
                              α)
                           
                           
                              εκτελεί πειράματα και δοκιμασίες σε φυσικές συνθήκες σε συνεννόηση με την Επιτροπή, με σκοπό τη βελτίωση της καταπολέμησης των ειδικών νοσημάτων των μελισσών·
                           
                        
                              β)
                           
                           
                              επανεξετάζει στο ετήσιο συνέδριο των εθνικών εργαστηρίων αναφοράς τις σχετικές απαιτήσεις που καθορίζονται για τις δοκιμές στον κώδικα υγείας χερσαίων ζώων του ΟΙΕ και στο εγχειρίδιο του OIE για τις δοκιμασίες διάγνωσης και τα εμβόλια για τα χερσαία ζώα·
                           
                        
                              γ)
                           
                           
                              επικουρεί την Επιτροπή στην επανεξέταση των συστάσεων του OIE που περιέχονται στον κώδικα υγείας χερσαίων ζώων και στο εγχειρίδιο για τις δοκιμασίες διάγνωσης και τα εμβόλια για τα χερσαία ζώα.